open-index/open-wikipedia-markdown huggingface dataset:
Internettsjargong

Bruken av datamaskiner som kommunikasjonsmiddel har i løpet av årene skapt en egen **[[terminologi|dataterminologi]]** som består av ulike sjargonger og «slang»-uttrykk som ofte er vanskelig å forstå for uerfarne brukere. Mange av uttrykkene stammer fra en forkortet militær kommunikasjon og har siden har kommet etter utbredelsen av Internett og SMS, og bærer preg av et ønske om å spare tastetrykk, i tillegg til at uttrykkene i de fleste tilfellene blir skrevet utelukkende ved hjelp av små bokstaver. Chat-akronymer ble utviklet av brukere av elektroniske oppslagstavler (BBS-er) allerede før Internett ble vanlig for folk flest.

## Emoticons
Ordet kommer av *emotions = følelser* og *icons = bildesymboler*. Emoticons uttrykker følelsestilstander og har såkalte smileys som forbilde. På de fleste kan man se hva emoticonet blir om man legger på skakke (som oftest til venstre). Eksempel: **;-)** er et emoticon med et ansikt som blunker med det ene øye.

## Blogg
Blogg (eng: blog) er en forkorting av *weblogg*, dvs en logg eller dagbok som føres på en internettside.

## Engelsk språk og rettskrivning
Det meste av den første utviklingen av computer- og nettverksteknologier fant sted i engelskspråklige land, særlig i USA. Dette førte til at de internasjonale publikasjonene om temaet som regel var skrevet på engelsk og nye begreper fikk engelske navn. Dataterminologien har derfor en svært sterk innflytelse fra engelsk.

For å fremheve spesielle forhold benyttes ofte en spesiell rettskrivning. Et eksempel: illegale eller halvlegale temaer blir ofte kjennetegnet ved at flertalls-*s* blir utskiftet med *z*, eller en *z* blir ganske enkelt etterhengt – wares blir til warez, tools blir til toolz.

### Leet
*[[Leet]]*, Leetspeak eller «1337 5p34k» er en måte å skrive på hvor bokstaver blir erstattet med siffer eller andre tegn som ligner på bokstaven i utseende. Ordet «leet» (også «1337», «l33t») kommer fra det engelske ordet «elite». Et eksempel på leet speak er «U 4r3 1337», som betyr «You are elite».

## Akronymer og rettskrivning
For å kunne uttrykke seg raskt ved chatting, brukes akronymer mye. «Afaik» betyr for eksempel «såvidt jeg vet» (*as far as I know*), mens «brb» betyr «straks tilbake» (*(I'll) be right back*).

For å skrive raskere og for å unngå spesialtegn som ikke finnes på mange tastaturer blir ofte rettskrivningen på Internett drastisk forandret.

## Eksterne lenker
* Google: Smileys
* Jargon File: Forkortelser som brukes i chat og email
* NetLingo List of Internet Acronyms & Text Message Jargon – netlingo.com
A Day at the Races (album)

***A Day at the Races*** er et album av det britiske rockebandet Queen, utgitt i desember 1976. Albumet ble innspilt i Sarm West og Wessex Studios, Storbritannia, med tekniker Mike Stone.

Albumets tittel var en referanse til bandets forrige album, *[[A Night at the Opera (plate)|A Night at the Opera]]*. Den tidligere plata tok antakeligvis navnet sitt fra de operaaktige delene av sangen «Bohemian Rhapsody», og  både den og denne platas navn er også filmer av Marx-brødrene.

«Tie Your Mother Down» ble skrevet av Brian May, som skrev tittelen bare som en guide til gitarriffet. Da han spilte den for bandet sa Freddie Mercury at teksta var perfekt og at han ikke skulle forandre den. May fullførte sangen ved å utvide temaet om ungdomsoppgjør til opprør mot «svigers».

Den mumlende teksta på slutten av «Drowse» er Roger Taylor som sier «I'd like to be Clint Eastwood; Jimi Hendrix, he was great. I really like William the Conqueror. Now, who else do I like?»

## Sporliste
#«Tie Your Mother Down» (Brian May), 4:46
#«» (Freddie Mercury), 5:09
#«» (Brian May), 3:34
#«» (Freddie Mercury), 4:54
#«» (John Deacon), 3:25
#«Somebody to Love» (Freddie Mercury), 4:56
#«» (Brian May), 4:57
#«Good Old-Fashioned Lover Boy» (Freddie Mercury), 2:54
#«» (Roger Taylor), 3:45
#« (Let Us Cling Together)» (Brian May), 5:53

## Personell
*Freddie Mercury – vokaler, piano
*Brian Harold May – gitar, vokaler
*John Richard Deacon – bassgitar
*Roger Meddows-Taylor – trommer, vokaler

## Referanser


## Eksterne lenker
*
Makrellhai

**Makrellhai** (*Isurus oxyrinchus*) er en hai som finnes i Atlanterhavet og ferdes oftes på åpent hav eller i nærheten av overflaten. På oppsiden er den blå. Buken er hvit. Makrellhaien i Atlanterhavet er den ene av to arter makrellhaier eller makohaier, den andre arten er isurus paucus befinner seg i Stillehavet og Det indiske hav. Begge tilhører håbrannfamilien (Isuridae)

Makrellhai har i noen tilfeller blitt registrert i kyststrøk. Den kan bli opptil 4,5&nbsp;m lang og er nært beslektet den mer kjente hvithaien. Normallengde er 2–3 meter og normalvekt er 60–400 kg. Statistikk fra *International Shark Attack File* har registrert åtte uprovoserte haiangrep fra denne arten i løpet av mer enn 400 år, mellom 1580 og 2007, hvorav to dødelige.

I 2005 ble det funnet halvt oppspiste seler og niser, sørøst i England. Man tror det kan ha vært en makrellhai som sto bak, selv om disse er sjeldne i Nordsjøen. Engelske myndigheter gikk da ut med advarsler til personer som oppholdt seg langs kysten. En hai som ble filmet i 2007 ved en plattform på Ulafeltet på norsk sokkel i Nordsjøen ble antatt å være en makrellhai, men eksperter fastslo senere at det var en håbrann..
 
I det siste  har det gått ut advarsler til fiskere i Norge, spesielt til personer som oppholder seg i mindre båter utenfor kysten.

## Referanser


## Eksterne lenker
*
Néstor Kirchner

**Néstor Carlos Kirchner Ostoić** (født 25. februar 1950 i Río Gallegos, død 27. oktober 2010 i El Calafate) var en argentinsk politiker. Han var president i Argentina fra 2003 til 2007.

## Liv og virke
### Bakgrunn
Kirchners far var av sveitsisk opprinnelse, og hans mor, født i det sydlige Chile, hadde kroatisk bakgrunn.

### Politisk karriere
Kirchner var peronist og var guvernør for Santa Cruz fra 1991 til 2003, da han ble Argentinas president etter en valgseier over den tidligere presidenten Carlos Menem (1989–1999).

#### Valgkampen 2003
Selv om Carlos Menem vant den første valgrunden den 27. april 2003, fikk han bare 24 prosent av de gyldige stemmene, om lag 2 prosentpoeng mer enn Kirchner. Dette var likevel en liten seier, da Menem generelt hadde et negativt omdømme blant en stor del av den argentinske befolkning. Reelt sett hadde han derfor ikke noen sjanse til å vinne andre valgrunde. Etter en rekke dager med spekulasjoner, hvor meningsmålingene viste at Kirchner lå an til en massiv seier, trakk Menem seg. Kirchner ble derfor erklært som valgvinner. Han etterfulgte Eduardo Duhalde den 25. mai 2003.

#### Presidentvalget i 2007
Den 2. juli 2007 annonserte Kirchner at han ikke ville stille til gjenvalg ved presidentvalget den høsten, til tross for at han hadde en oppslutning på 60 % på meningsmålingene. I stedet stilte hans kone Cristina Fernández de Kirchner opp som presidentkandidat, og vant.

#### Kirchners politikk
* Kirchner markerte seg som en steil politiker som stilte seg kritisk til Det internasjonale pengefondet (IMF) og til det han mente var en alt for liberal markedsøkonomi.
* Kirchner sa på 22-årsdagen for utbruddet av Falklandskrigen at det å gjenvinne Falklandsøyene hadde første prioritet.

## Referanser


## Eksterne lenker
* 
*
Ů

**Ů** er en bokstav som brukes på tsjekkisk. Det betegner en lyd som historisk ble skrevet med o, men uttales likt med bokstaven ú (IPA []). Ů brukes ikke i begynnelsen av ord; i andre stillinger brukes bokstaven ú.

I Unicode kodes ů som U+016E (Ů) og U+016F (ů).
A Night at the Opera (album)

***A Night at the Opera*** er den fjerde plata fra det britiske rockebandet Queen, utgitt i 1975. Plata ble spilt inn på studioene Trident Sarm, Olympic, Rockfield, Scorpio og Lansdowne, alle i Storbritannia, og tekniker var Mike Stone.

Albumet ble opprinnelig utgitt av EMI i Storbritannia og Elektra Records i USA, og gjenutgitt i USA i 1991 av Hollywood Records. Plata kom på fjerdeplass i USA, og har nylig fått trippel platina (tre millioner solgte plater) der.

Denne plata, samt oppfølgeren *[[A Day at the Races (plate)|A Day at the Races]]* (1976) har tatt navnet fra Brødrene Marx' filmer med samme navn.

«Death on Two Legs» var skrevet av Freddie Mercury om deres tidligere manager og medeier i Trident Studios, Norman Sheffield, men dedikasjonen ble fjernet av juridiske grunner. Queen følte aldri at Sheffield ga dem nok promosjonell eller finansiell støtte, så båndene ble brutt før de begynte å lage *A Night at the Opera*.

Et interessant faktum ved «'39» er at den er det 39. sporet på alle Queens plater. Sangen forteller historien om en mann som reiser fra jorda for å kolonisere en ny verden, og opplever fenomenet ved Einsteins relativitetsteori (som sier at tiden går saktere jo nærmere du kommer lysets fart). På grunn av dette blir han bare ett år eldre, mens jorda er hundre år eldre, og når han kommer tilbake er hans familie og alle han var glad i for lengst døde, men etterkommerne deres lever. Denne sangen ble skrevet av gitarist Brian May, som hadde studert astronomi.

«The Prophet's Song» ble skrevet etter at May hadde en drøm om Moses og den bibelske flommen. 

«Love of My Life» ble etter hvert en hyppig brukt sang live i en ny, akustisk versjon, der publikum ville bli med i sangen og synge ord for ord, note for note. Ofte stoppet Freddie å synge og lot dem ta over, og dirigerte dem som et orkester (de senere platene *[[Live Killers]]* og *[[Live at Wembley '86]]* er gode eksempler på dette).

## Sporliste
#«Death on Two Legs (Dedicated to…)» (Freddie Mercury), 3:44
#«» (Freddie Mercury), 1:07
#«I'm in Love With My Car» (Roger Taylor), 3:05
#«You're My Best Friend» (John Deacon), 2:50
#«'39» (Brian May), 3:31
#«» (Brian May), 3:58
#«» (Freddie Mercury), 2:15
#«» (Brian May), 8:17
#«Love of My Life» (Freddie Mercury), 3:33
#«» (Brian May), 3:25
#«Bohemian Rhapsody» (Freddie Mercury), 5:55
#«God Save the Queen» (arr. Brian May), 1:18

## Medvirkende
*Freddie Mercury – vokaler, piano
*Brian May – gitar, vokaler
*John Deacon – bassgitar
*Roger Taylor – trommer, vokaler
*Roy Thomas Baker – kastanjetter

## Litteratur
*

## Eksterne lenker
*
Slaget ved Sedgemoor

**Slaget ved Sedgemoor** ble utkjempet 6. juli 1685 i nærheten av Bridgwater i Somerset, England, mellom styrkene til opprøreren James Scott, 1. hertug av Monmouth og Jakob II. Slaget markerte slutten på Monmouthopprøret, et forsøk på å styrte Jakob II til fordel for hertugen av Monmouth, som var Karl IIs uektefødte sønn. 

Hertugens tropper seilte over fra Nederland og steg i land ved Lyme Regis i Dorset. Derfra ledet hertugen de utrente troppene til Bussexgården utenfor landsbyen Westonzoyland. Da en muskett ble avfyrt ved et uhell ble kongens styrker advart. Slaget brøt ut, og endte i nederlag for hertugen.

Kongens styrker ble under slaget ledet av John Churchill (senere hertug av Marlborough) og Louis de Duras, 2. jarl av Feversham.

Monmouth klarte å flykte fra slagmarken, men ble tatt til fange i nærheten av Ringwood Hampshire. Han ble brakt til Tower of London, hvor han den 15. juli ble halshugget.

Kongen sendte etter slaget dommer Jeffreys for å lede rettssakene mot opprørerne som var tatt til fange. Omkring 1300 ble dømt, de fleste til transportering, mens lederne ble henrettet ved hengning, trekking og kvartering.

Slaget omtales ofte som det siste slaget som ble utkjempet på engelsk jord. Dette er galt, da slaget ved Preston i Lancashire sto 14. november 1715, under det første jakobitteropprøret. I det andre jakobitteropprøret skjedde en mindre trefning sted ved Clifton Moor i nærheten av Penrith i Cumbria, den 18. desember 1745.
Church in Wales

**Church in Wales** er den anglikanske kirken i Wales.

Fra reformasjonen til 1920 var den anglikanske kirken i Wales del av Den engelske kirke, og statskirken i Wales var Den engelske kirke. Tidlig på 1900-tallet, under press fra frikirkelige politikere, vedtok det britiske parlamentet å skille den anglikanske kirken i Wales fra Den engelske kirke. I 1920 ble Kirken i Wales fristilt. Dette innebar at Wales, til forskjell fra England, ikke lenger hadde en statskirke.

Church in Wales er derfor fullstendig uavhengig av både staten og Den engelske kirke. Kirken i Wales anerkjenner imidlertid erkebiskopen av Canterbury som titulær åndelig leder av Den anglikanske kommunion, selv om han ikke har formell myndighet over Church in Wales.

Kirken består av seks bispedømmer. Biskoper blir valgt av representanter i bispedømmene. En av biskopene blir bestemt til å være erkebiskop.

Church in Wales er medlem av Porvoo-fellesskapet.

## Referanser


## Eksterne lenker
* 
*
Argentinsk peso

**Argentinsk peso** er valutaen i Argentina. Valutakoden er ARS.

I 1983 ble valutaen *peso argentino* innført i Argentina. Da erstattet 1 *peso argentino* 1000 *new peso*, som var den tidligere valutaen i landet. I 1985 ble en ny valuta innført, *austral* hvor 1 *austral* erstattet 1 000 *peso argentino*. Ved valutabyttet i 1992 erstattet 1 *argentinsk peso* 10 000 *austral*. Den argentinske pesoen hadde en fast vekslingskurs mot amerikanske dollar fram til 2002.

## Eksterne lenker
* Historisk og aktuell sedler av Argentina (på tysk) (på engelsk)
Oid, Mortales

**«Oid, Mortales»** («Hør, o dødelige»)  er den argentinske nasjonalsangen. 

Sangen ble offisielt akseptert som nasjonalsang 11. mai 1813, tre år etter mairevolusjonen. 11. mai er derfor nasjonalsangdag i Argentina. Teksten er skrevet av Vicente López y Planes, og musikken ble komponert av Blas Parera. 

**Lydfil Oid, Mortales**  

## Tekst (moderne versjon)
Oíd, mortales, el grito sagrado: 
"¡Libertad, libertad, libertad!"
Oíd el ruido de rotas cadenas,
ved en trono a la noble igualdad.

Ya su trono dignísimo abrieron
las Provincias Unidas del Sud
y los libres del mundo responden:
"Al gran pueblo argentino, ¡salud!"
Y los libres del mundo responden:
"Al gran pueblo argentino, ¡salud!"
Y los libres del mundo responden:
"Al gran pueblo argentino, ¡salud!"

***Refreng:***
Sean eternos los laureles
que supimos conseguir,
que supimos conseguir.
Coronados de gloria vivamos...
¡o juremos con gloria morir!,
¡o juremos con gloria morir!,
¡o juremos con gloria morir!

## Eksterne lenker
*
Santa Cruz (provins)

**Provincia de Santa Cruz** er en provins i den sørlige delen av Argentina og grenser til naboprovinsen Chubut samt til Chile. Hovedstaden ligger i Río Gallegos. Provinsen har et foketall på 196&nbsp;958 (2001) og dekker et areal på 243&nbsp;943&nbsp;km^2. Argentinas president fra 2003 til 2007, Néstor Kirchner, var tidligere guvernør i Santa Cruz.

## Eksterne lenker
*
Sucre (Bolivia)

**Sucre** er den offisielle (*[[de jure]]*) og historiske hovedstaden i Bolivia med om lag 204&nbsp;000 innbyggere (2003). Sucre er sete for landets høyesterett (*Corte Suprema de Justicia*) og departementshovedstad for Chuquisaca. La Paz har de øvrige hovedstadsfunksjonene.

Sucre ligger på en høyde av 2750 meter over havet. Byens historiske sentrum står oppført på UNESCOs verdensarvliste.
Stortingets familie-, kultur- og administrasjonskomité (2001–2005)

**Familie-, kultur- og administrasjonskomitéen** er en fagkomité i Stortinget.  Den behandler saker som f.eks. barn- og familierelaterte saker, likestilling, kultur, idrett, media, statens administrasjon og  konkurransepolitikk.

Komitéen består av 13 stortingsrepresentanter.

## Representanter
# Sonja Irene Sjøli, leder (H)
# May Hansen, første nestleder (SV)
# Trond Giske, andre nestleder (A)
# Magnar Lund Bergo, (SV)
# Dagrun Eriksen, (KrF)
# Eirin Faldet, (A)
# Ulf Erik Knudsen, (Frp)
# Ola T Lånke, (KrF)
# Torny Pedersen, (A)
# Afshan Rafiq, (H)
# Olemic Thommessen, (H)
# Karin S Woldseth, (Frp)
# Eli Sollied Øveraas, (Sp)

## Se også
* Stortinget

## Kilder
* Familie-, kultur- og administrasjonskomitéen
Wolin

**Wolin** (tysk: *Wollin*) er en øy i Østersjøen i det nordvestre Polen. Sammen med naboøya Uznam, utgjør den en barriere mellom Østersjøen og den viken som elven Odra (bedre kjent som Oder) munner ut i. Mellom de to øyene er den naturlige vannveien Świna, og på begge sider av den ligger byen Świnoujście. Sentrum av Świnoujście er på Usedom-siden (*Uznam* på polsk) og på Wolinsiden lander Skandinaviafergene. 

Øya Wolin har et areal på 265 km², dens høyeste punkt er Grzywaczhøyden, 116 moh. Det meste av øya består av skoger og bakker. Midt på øya er Wolins nasjonalpark, opprettet i 1960. To veibroer og en jernbanebro knytter Wolin til det polske fastlandet i øst.

## Historie
Et anonymt middelalderdokument fra ca. 850 nevner en stamme ved navn *volinianerne* – de hadde 70 fester (*Uelunzani civitates LXX*). Noen har ment at den halvlegendariske bosetningen Jomsborg kan ha befunnet seg på Wolin. Jomsborg var ifølge islandske sagaer en vikingekoloni, og *jomsvikingenes* tilholdssted. Moderne historikere betviler dette.

Kirken St. Adalbert i Julin på Wolin ble sete for det katolske bispedømme Pommern som pave Innocent II opprettet den 14. oktober 1140. Byen Julin var den gang øyas hovedby, og lå der hvor byen Wolin ligger i dag, helt sørøst på øya. I 1170 erobret den danske kong Valdemar byen og utraderte den fullstendig. Bispedømmets domkirke og residensby ble naturlig nok flyttet; det skjedde straks, men ble «offisielt» en gang innen 1176, sannsynligvis i 1174. Det nye bispesetet ble Kammin (Kamien) på fastlandet. 

I annen halvdel av 1200-tallet ble Wollin germanisert. Prosessen var gradvis, og skyldtes i første omgang tysk innvandring og bosetning, i annen rekke at den slaviske befolkning litt om senn ble tysktalende. I 1288 ble det opprettet et cistercienserkloster ved den nye byen Wollin (Wolin). Denne byen ble i samme århundrer hansastad. 

Martin Luthers medarbeider, Johannes Bugenhagen, ble født i Wollin den 24. juni 1485. Han hadde det praktiske arbeidet med innføringen av den lutherske trosreformasjon i Pommern (1534), og han fikk også stor betydning for hvordan lutherdommen ble gjennomdrevet i Danmark og Norge. 

I 1648 tilfalt Wollin Sverige, og ble en del av Svensk Pommern. Den forble under Sverige til 1720 da Preussen kjøpte området fra svenskene. Etter annen verdenskrig kom Wollin til Polen. Grenseflytningen skjedde *de facto* i oktober 1945, og en  formalisering skjedde ved Görlitz-avtalen mellom DDR og Polen den 6. juli 1950. Men grenseendringen ble ikke anerkjent av Tyskland før i 1990.

## Byer og landsbyer på Wolin (med gamle tyske navn i parentes)
*Świnoujście (*Swinemünde*)
*Międzyzdroje (*Misdroy*)
*Wolin (*Wollin*)
*Międzywodzie (*Heidebrink*)
*Wisełka (*Neuendorf auf der Insel Wollin*)
*Świętoujść (*Swantuss*)
*Wapnica (*Kalkofen*)
*Chorzelin (*Osternothhafen*)
*Kodrąb (*Codram*)
*Łuskowo (*Lüskow*)
*Warnowo (*Warnow*)
*Dargobądz (*Dargebanz*) 
*Lubin (*Lebbin*)
*Wicko (*Vietzig*)
*Ognica (*Werder*)
*Przytór (*Pritter*)
*Łunowo (*Haferhorst*)
*Mokrzyca Mała (*Klein Mokratz*)
*Mokrzyca Wielka (*Groß Mokratz*)
*Darzowice (*Darsewitz*)
*Jarzębowo (*Jarmbow*)

## Eksterne lenker
*
Stortingets forsvarskomité (2001–2005)

**Forsvarskomitéen** er en fagkomité i Stortinget.  Den behandler forsvarspolitiske saker.

Komitéen består av 10 stortingsrepresentanter.

## Representanter

# Marit Nybakk, leder (A)
# Åse Wisløff Nilssen, første nestleder (KrF)
# Bjørn Hernæs, andre nestleder (H)
# Marit Arnstad, (Sp)
# Kjetil Bjørklund, (SV)
# Per Roar Bredvold, (Frp)
# Gunnar Halvorsen, (A)
# Åge Konradsen, (H)
# Rita Tveiten, (A)
# Per Ove Width, (Frp)

## Se også
* Stortinget

## Kilder
* Forsvarskomitéen
Bondevik

**Bondevik** er et norsk etternavn med opphav fra Leikanger. Per januar 2023 var det  med etternavnet Bondevik i Norge. 

## Politiker- og kristenslekten Bondevik

* Johannes Olsen Bondevik (1835–1917), gift med Berthe Andersdatter Kvaale (1845–1911)
** Andreas Olai Bondevik (1870–1955), gift med Anna Pedersdatter Bondevik (1879–1939)
*** Johannes Bondevik (1894–1975)
**** Jarle Bondevik (1934–2016), lingvist, forfatter og nynorskforkjemper
** Ola Bondevik (1872–1961), poståpner, gift med Severina Stenehjem (1870–1960)
*** Kjell Bondevik (1901–1983), politiker (KrF), sosialminister og kirke- og undervisningsminister, gift 1: (1928) med Agnes Sundal, (1899–1955), 2: (1957) med Torhild Bjørnstad (1912–2011)
**** Odd Bondevik (1941–2014), norsk misjonær og biskop
*** Johannes Bondevik (1905–2007) og Margit Hæreid (1905–1976)
**** Kjell Magne Bondevik (f. 1947), politiker (KrF) og statsminister, gift (1970) med Bjørg Rasmussen (f. 1946)
***** John Harald Bondevik (f. 1976), seniorrådgiver Norges Røde Kors
****** Simen Bondevik (f. 2000), norsk politiker
** Nils Bondevik (1874), gift med Kari Hauge (1867–1958)
*** Gunnar Bondevik (1902–1987), prest og leder av KFUK-KFUM Norge (1952–1958), gift (1928) med Maine Cröger Tschudi (søster av Stephan Tschudi)
**** Halfdan Tschudi Bondevik (f. 1931), luthersk prest, domprost i Bergen og generalsekretær i Den norske sjømannsmisjon
*** Borghild Bondevik Haga (1906–1990), politiker (V), stortingsrepresentant
*** Ottar Bondevik (1909–1984), generalsekretær i Norges Samemisjon

## Andre
* Stein Bondevik (f. 1965), professor i geologi

## Referanser
Lennart Torstenson

**Lennart Torstenson** (født 17. august 1603, død 7. april 1651), greve av Ortala (1647), var en svensk offiser og statsmann. Han ble oberst i 1630, general i 1632, og riksråd og feltmarskalk i 1641. Han var generalguvernør i Västergötland, Dalsland, Värmland og Svensk Pommern, og var en av sin tids mest fremgangsrike feltherrer.

Torstenssonkrigen (i Norge og Danmark kalt Hannibalfeiden) er oppkalt etter ham.

## Referanser


## Eksterne lenker
* Specialarbete om Lennart Torstenson
Jon Lilletun

**Jon Lilletun** (1945–2006) var en norsk politiker som representerte Kristelig Folkeparti (KrF), hvor han også var nestleder i tolv år. 

Før han ble heltidspolitiker jobbet han blant annet som handelsmann, kommunal ungdomskonsulent, kultursjef og tiltakskonsulent. Han var vararepresentant på Stortinget i perioden 1981&ndash;1985 og ble innvalgt fra Vest-Agder i 1989. Lilletun var kirke-, utdannings- og forskningsminister fra 1997 til 2000 i Kjell Magne Bondeviks første regjering. Han var gjennom flere av sine stortingsperioder KrFs representant i kirke- og undervisningskomiteen, der han var leder fra 1993 til 1997.
Da Bondevik dannet sin andre regjering i 2001 ble Lilletun parlamentarisk leder for KrF på Stortinget, et verv han hadde til han ble sykmeldt i 2005. 

Lilletun tok etter valget i 2005 fatt på sin fjerde periode som stortingsrepresentant for KrF fra Vest-Agder, og han ble samtidig KrFs representant i presidentskapet på Stortinget, som visepresident i Lagtinget. 

Våren 2005 gikk han ut i permisjon pga. sykdom, og Sigmund Kroslid møtte i hans sted. Jon Lilletun døde 21. august 2006 etter lengre tids sykdom og ble gravlagt fra Kristiansand domkirke 25. august til Oddernes kirkegård.

## Regjering
* 17. oktober 1997 – 17. mars 2000: statsråd Kirke-, utdannings- og forskningsdepartementet i Kjell Magne Bondeviks første regjering

## Stortingskomiteer
* 2005&ndash;2006 Visepresident i Lagtinget og medlem av Utenrikskomiteen
* 2001&ndash;2005 Parlamentarisk lede, medlem av Utenrikskomiteen og medlem av Den utvidede utenrikskomiteen
* 2000&ndash;2001 Medlem av Næringskomiteen 
* 1993&ndash;1997 Leder av Kirke-, utdannings- og forskningskomiteen
* 1990&ndash;1993 Medlem av Kirke- og undervisningskomiteen 
* 1989&ndash;1990 Medlem av Kommunal- og miljøvernkomiteen 

## Referanser


## Litteratur
* Eyvind Skeie: *Jon Lilletun – folkelig og frodig* 2008 ISBN 978-82-419-0548-3

## Eksterne lenker
* 
*
Hans Faanes

**Hans Andreas Johannesen Faanes** (1849–1920) var en norsk gårdbruker, lensmann og politiker. Han var Frostas ordfører i perioden 1890–1891. Han tilhørte partiet Venstre.

Han var sønn av gårdbruker Johannes Hansen Faanes og hustru Ingeborg Anna Naavik. De var tre brødre som alle ble lærerutdannet. Selv gikk han Klæbu seminar og Brun og Jansons folkehøyskole, og underviste på Sparbu og Skogn frem til 1876. I 1867 ble han gårdbruker på Stor-Lein (Lein mellom), i 1897 også på Fånes nedre, som han forpaktet bort.

Faanes kom tidlig med i kommunalt styre og stell på Frosta. Han var valgmann, forlikskommissær, overformynder fra 1877, formann for fattigstyret i en lang periode, formann i forstanderskapet for Frosta sparebank og varamann for Norges Banks avdeling i Trondheim. Han var lensmann på Frosta 1897–1920.

Han giftet seg med Lovise Rochseth, enke etter gårdbruker Eilert Hagerup på Stor-Lein. Lovise var søster av gårdbruker og ordfører Haakon Rochseth på Logtun østre. Blant Hans og Lovise Faanes' barn var professor i vekselstrømteknikk Haakon Faanes, som igjen ble far til professor i elektrisk kraftteknikk Hans Haakon Faanes.

## Referanser
Carl Gustaf Wrangel

Grev **Carl Gustaf Wrangel af Salmis** (født 23. desember 1613 på den gamle sätesgården Skokloster nær Uppsala, død 25. juni 1676 på slottet Spyker på øya Rügen i Svensk Pommern) var en svensk offiser og statsmann. 

Han var sønn av Herman Wrangel, og gift med Anna Margareta von Haugwitz. Han bygget blant annet Skokloster slott og Wrangels palass.

Han ble generalmajor 1638, riksråd og feltmarskalk 1646, generalguvernør i Pommern 1648 og riksmarskalk i 1664.

Han overtok kommandoen over de svenske troppene i tredveårskrigen i 1646 etter at Lennart Torstenson måtte trekke seg fra posten på grunn av sykdom. Han ble avløst av kong Karl X Gustaf av Sverige i 1648 som feltherre i Tyskland.

## Referanser


## Eksterne lenker
* Biografi hos Historiska Personer
* Carl Gustaf Wrangel hos SNL
Stralsund

**Stralsund** (tysk: *[[Hansastad|Hansestadt]] Stralsund*) er en havneby med  innbyggere i Pommern i den tyske delstaten Mecklenburg-Vorpommern. Den ligger ved Strelasund ved Østersjøen, og blir på grunn av sin beliggenhet kalt «porten til øyen Rügen». Gamlebyen i Stralsund står siden 2002 sammen med gamlebyen i Wismar på UNESCOs liste over verdens kulturarv.

## Historie
File:Stralsund, Altstadt (2011-05-21) 4.JPG|Stralsund

Stralsund ble grunnlagt i 1234 av slavere fra Rügen. Øyen hadde da vært en del av Danmark siden 1168. Byen brant i 1249 og ble gjenoppbygget omgitt av en stor bymur.

Byen ble sentral i handel med de omliggende områdene. Den ble også trukket med i stridigheter mellom rivaliserende fyrster. 

I 1293 ble byen medlem av Hansaforbundet, og utover på 1300-tallet seilte rundt 300 handelsskip under byens flagg på Østersjøen. I 1325 ble området en del av hertugdømmet Pommern, men byen beholdt en stor grad av uavhengighet.

Under tredveårskrigen ble Stralsund beleiret i 1628 av Albrecht von Wallenstein og etter krigen ble hele Vorpommern som følge av freden i Westfalen i 1648 en del av Sverige som Svensk Pommern, og svenskene beskyttet området mot engelske styrker.

Byen ble i 1678 beleiret av Markgrevskapet Brandenburg men svenskene gjenvant Stralsund i freden i Saint-Germain i 1679. Byen var i denne perioden en svensk garnisonsby. Under den store nordiske krig ble byen beleiret et år fra 1715, da forsvaret av byen ble ledet av Karl XII.

Etter Napoleonskrigene ble området overført til Danmark under Kielfreden i 1815. Senere samme år ble området overført til Preussen og innlemmet i Provinsen Pommern i et bytte med Hertugdømmet Lauenburg i det sørøstlige Schleswig-Holstein. I handelen inngikk også et større pengebeløp. 

Stralsund var fra 1949 del av DDR, inntil denne staten ble oppløst ved den tyske gjenforeningen i 1990.

## Severdigheter
Ozeaneum er et stort akvarium i Stralsund. Det tilhører Deutsches Meeresmuseum, også kalt *Museum für Meereskunde und Fischerei, Aquarium* (*Tysk museum for [[oseanografi]] og fiskeri*).

## Galleri

Fil:StralsundVistaStrealsund.jpg|Stralsund sett fra sjøen
Fil:Stralsund Marienkirche 2006.jpg|Marienkirche 
Fil:Stralsund St Nikolai.jpg|Nikolaikirche 
Fil:Stralsund St. Nikolai Kirche Stralsund PICT0758.jpg|Nicolaikirche om kvelden


## Vennskapsbyer
Stralsund er vennskapsby med:

*  Malmö
*  Trelleborg
*  Stargard Szczeciński
*  Ventspils
*  Björneborg
*  Svendborg

## Referanser


## Eksterne lenker
* 
* «Blåser nytt liv i hansabyen» Aftenposten 17. september 2011
Greifswald

**Hansestadt Greifswald** (*[[Hansastad]]en Greifswald*) er en by med 55 447 innbyggere i Vorpommern, i den tyske delstaten Mecklenburg-Vorpommern. Den ligger ved elven Ryck, mellom øyene Rügen og Usedom. Byens universitet, Ernst-Moritz-Arndt-Universität Greifswald, er grunnlagt i 1456 og er det nest eldste i Nord-Europa.

## Historie

Den fikk byrettigheter i 1242/1250, og ble medlem av Hansaen i 1278. Byen var en del av Svensk Pommern fra 1648 til 1815, og universitetets nåværende hovedbygning ble oppført i svensketiden på 1740-tallet, da mange svensker studerte der. I den senbarokke universitetsaulaen henger kong Gustav III av Sveriges portrett.

Viktige severdigheter inkluderer markedsplassen med rådhuset (de eldste bygningene fra 1300-tallet), bymuren, med befestningsanlegg fra svensketiden, domkirken St. Nikolai, en av de mest interessante teglkirker i Pommern, bygget på 1300-tallet, St. Marien-Kircke, også bygget på 1300-tallet, St. Jacobikirken, bygget i senmiddelalderen, bymuseet og klosterruinen Eldena, grunnlagt 1199 av cisterciensermunker, som dermed la grunnen for den fremtidige byen Greifswald. Klosteret ble nedlagt ved reformasjonen i 1535. Bygningene ble herjet av svenske tropper i 1637 og forfalt siden.

Blant byens sønner kan nevnes maleren Caspar David Friedrich, en fremtredende representant for romantikken innen malerkunsten.

## Referanser


## Eksterne lenker
* 
* Ernst Moritz Arndt Universitet i Greifswald
La Paz

**La Paz, Chuqi Yapu** (egentlig *La Paz de Ayacucho*, spansk for «freden i Ayacucho», og opprinnelig *Nuestra Señora de la Paz*) er den administrative hovedstaden i Bolivia i Sør-Amerika, og hovedstad for departementet La Paz. Storbyområdet La Paz har sammen med den sammenvokste tvillingbyen El Alto («toppen» eller «høyden») omkring 1,6 millioner innbyggere. La Paz er regjeringssete og Bolivias politiske sentrum, selv om Sucre formelt er landets konstitusjonelle hovedstad.

La Paz har satset på taubaner som en del av kollektivtransporten. Mi Teleférico hadde i 2022 1398 gondoler fordelt på 11 linjer.

## Beliggenhet
Bysentrum ligger 3&nbsp;640 meter over havet, og La Paz regnes som den den høyest beliggende storbyen, eller hovedstaden, i verden. Den brer seg ut øverst i en kløft på Altiplano, Andeshøysletta på rundt 4&nbsp;000 meter. Dalen er dannet av elva Choqueyapu. Byen ligger ved foten av den utdødde vulkanen Illimani, et snødekt landemerke og symbol for La Paz. Illimani er på 6&nbsp;438 meter og den høyeste toppen i fjellkjeden Cordillera Real. La Paz ligger 70 kilometer sørøst for Titicaca-sjøen, den store innsjøen på grensa mellom Peru og Bolivia.

Selve La Paz er Bolivias tredje største by, men storbyområdet, som også omfatter nabobyene El Alto og Viacha, er det største i landet.

Besøkende som blir rammet av høydesyke på grunn av den tynn luft, kan få tilført oksygen ved El Alto internasjonale flyplass, den nest høyest beliggende lufthavnen i verden. 


Fil:A patch of mid winter sun over La Paz Bolivia.jpg|Utsyn tatt fra *[[Mi Teleferico]]*, gondolbanen mellom La Paz i dalen og El Alto i høyden. Stasjonsnavnene er på både spansk og aymara, et språk for urbefolkningen i Andesregionen.
Fil:Bolivia-lapaz6.jpg|Trafikk i sentrum 
Fil:La Paz - Plaza Murillo - panoramio (1).jpg|*Plaza Murillo*, byens sentrale torg anlagt i 1558, med parlamentsbygningen fra 1920-tallet til venstre og presidentpalasset til høyre. Statuen forestiller frihetshelten Pedro Domingo Murillo.


## Historie
Byen ble grunnlagt av den spanske conquistadoren Alonso de Mendoza i 1548 og var en viktig stasjon på ruta fra sølvgruvene i Potosí til Lima i Peru. Opprøret mot den spanske kolonimakten i Chuquisaca, det nåværende Sucre, i 1809 ble innledningen til Sør-Amerikas frihetskamp. Året etter den avgjørende seieren under den peruanske uavhengighetskrigen, i frihetsslaget ved Ayacucho i Peru i 1824, befridde Antonio de Sucre Bolivia, og byen fikk navnet *La Paz de Ayacucho*. 

La Paz ble sete for regjeringen i 1898, etter at de liberale politiske kreftene i landet, som holdt til i byen, hadde vunnet makten.

## Sport

La Paz er hjembyen til noen av de største fotballagene som spiller i Liga de Fútbol Profesional Boliviano:

* Club Bolivar, stiftet 1925, er oppkalt etter frigjøringshelten Simón Bolívar
* The Strongest, stiftet 1908, er det eldste laget og det som vant flest turneringer på 1900-tallet
* La Paz F.C., stiftet 1989, flyttet i 2011 hjemmebane til El Alto

## Referanser


## Eksterne lenker
*
Caspar David Friedrich

**Caspar David Friedrich** (født 5. september 1774 i Greifswald (Pommern), død 7. mai 1840 i Dresden) var en tysk maler. Han regnes som en av de fremste kunstnerne fra den europeiske romantikken, og kanskje den kunstneren som tydeligst definerte denne retningen innen billedkunsten.

Han studerte i København, og arbeidet fra 1798 i Dresden, selv om han ofte også oppholdt seg i Greifswald og Rügen. 

## Galleri

Fil:Caspar David Friedrich - Wanderer above the sea of fog.jpg|*Vandrer over tåkehav*, ca 1817. Eies av Kunsthalle Hamburg.
Fil:Caspar David Friedrich - Das Eismeer - Hamburger Kunsthalle - 02.jpg|*Ishavet* fra 1823-1824. Eies av Kunsthalle Hamburg.
Fil:Caspar David Friedrich - Mann und Frau in Betrachtung des Mondes - Alte Nationalgalerie Berlin.jpg|*Mann og kvinne betrakter månen* fra ca. 1830-35. Eies av Alte Nationalgalerie i Berlin.
Fil:Caspar David Friedrich - Kreidefelsen auf Rügen (Museum Oskar Reinhart).jpg|Kritt&shy;klipper på Rügen (1818)


## Referanser


## Eksterne lenker
* 
* 
*  Verk av Caspar David Friedrich på nasjonalmuseet.no
Målform

**Målform** er et uttrykk brukt av offentlige myndigheter til å beskrive offisielle språkformer (skriftnormaler) i et land eller i et begrenset geografisk område. I Norge finnes det to målformer, nemlig skriftspråknormalene bokmål og nynorsk. Disse er sidestilt i alle organ for stat, fylkeskommune og kommune. Elever i videregående skole og i høyere årstrinn av grunnskolen kan fritt velge hvilken målform de vil ha som hovedmål.

Staten kontrollerer de to skriftspråknormalene gjennom forvaltningsorganet Språkrådet, men normerer ikke uttalen. *Målform* er synonymt med *[[standardspråk]]* eller *normalspråk*, men i andre land er det vanlig å også standardisere uttalen av standardspråkene, offisielt eller de facto. Dette er tilfellet i for eksempel svensk, dansk, engelsk og tysk.

Valget av ordet *målform* har målpolitiske konnotasjoner. I motsetning til *normalspråk* impliserer det ikke at dialekter ikke er «normale». Videre impliserer det at bokmål og nynorsk er *former* av samme språk, ikke adskilte skandinaviske språk på linje med dansk og svensk.

*Målform* har fått en viss bruk også ut over den offisielle betydningen. For eksempel omtales av og til riksmål som en målform.

Ofte blandes ordene målføre og målform sammen. Målføre er synomymt med dialekt.

## Se også
* Norges kommuner – Lister blant annet hvilken kommuner som har vedtatte målformer.
* Dialekt (målføre)

## Referanser
Lucy Walter

**Lucy Walter** (1630–1658) var kong Karl II av Englands elskerinne, og moren til James Scott, 1. hertug av Monmouth. Hun skal ha blitt født på slottet Roch Castle i nærheten av Haverfordwest i Wales.

## Liv og virke
### Bakgrunn
Lucy Walter var datter av William Walter fra Haverfordwest og hans ektefelle, Elizabeth Protheroe, en walisisk adelsdame, født i født i hertugen av Norfolks andre ekteskap. Familien Walters var en høytstående familie som tok parti for kongen under borgerkrigen i England. Roch Castle ble beslaglagt av de parlamentariske styrkene i 1644, og Lucy Walters måtte søke tilflukt i London og deretter i Haag.  

### Livet som kurtisane
Hun kom fra sidelinjen og inn i Londons sosietet via familieforbindelser, og i en alder av 17 år ble hun elskerinnen til Algernon Sydney, offiser tilknyttet jarlen av Leicester. I Nederland møtte hun hans yngre bror, eksilrojalist, Robert Sidney, som hun innledet et forhold med. Det var gjennom Robert at hun møtte kong Karl II.

Det finnes få bevis som støtter antagelsen at hun var den første ektefellen til Karl II, og det er klart at han ikke var hennes første kjæreste i kongelige kretser. Forholdet med Karl II varte med enkelte avbrudd frem til høsten 1651, og Karl II anerkjente farskapet til en sønn født i 1649, James, som han senere ga tittelen hertug av Monmouth.

Etter at hennes forhold til Karl II ble avsluttet av ukjente grunner, levde hun et fattig og utsvevende liv, noe som muligens resulterte i hennes tidlige død i Paris i september/oktober 1658. Dødsårsaken er ukjent.

Lucy Walter fødte også en datter, Mary Crofts, i (1651). Det er uvisst hvem som var far til dette barnet, men en del kilder hevder at det var muligens Theobald Taaffe, 1. jarl av Carlingford. og andre kilder at det var Henry Bennet, 1. jarl av Arlington. Datteren giftet seg først med William Sarsfield og fikk en datter eller flere med ham, og deretter med William Fanshawe, og fikk også barn med ham.

## Referanser


## Eksterne lenker
* Lucy Walter, *Classic Encyclopedia*
* Lucy Walter,  *Encyclopædia Britannica* 
* Lucy Walter
Pia Tafdrup

**Pia Tafdrup** (født 1952) er en dansk forfatter.

Tafdrup er utdannet cand. mag. i dansk og idrett fra Københavns Universitet i 1977. Hun arbeidet som lærer i gymnasiet inntil 1984, siden  har hun vært forfatter på heltid. Fra 1989 er hun medlem av Det Danske Akademi, fra 1991 medlem av Dansk Sprognævn. I perioden 1991&ndash;95 var hun formann for det danske Statens Kunstfonds litterære utvalg. Fra 1998 mottar hun livsvarig kunstnerlønn fra Statens Kunstfond.

Pia Tafdrup debuterte som forfatter i 1981 med diktsamlingen *Når der går hul på en engel*. Hun regnes som en av de betydeligste nålevende danske diktere, og som en typisk representant for det som gjerne omtales som «80-tallsgenerasjonen» i dansk lyrikk.

I 1999 mottok Tafdrup Nordisk råds litteraturpris for diktsamlingen *Dronningeporten*. I 2001 ble hun utnevnt til ridder av Dannebrogordenen.

## Bibliografi
* 1981 *Når der går hul på en engel*, diktsamling
* 1982 *Intetfang*, dikt 
* 1983 *Den inderste zone*, dikt
* 1985 *Springflod*, dikt
* 1986 *Hvid feber*, dikt
* 1988 *Døden i bjergene*, skuespill
* 1988 *Sekundernes bro*, dikt
* 1991 *Over vandet går jeg*, skisse til en poetikk
* 1992 *Jorden er blå*, skuespill
* 1992 *Krystalskoven*, dikt  
* 1994 *Territorialsang*, dikt
* 1998 *Dronningeporten*, dikt
* 1999 *Tusindfødt*, dikt
* 1999 *Digte 1981-83*, dikt
* 2000 *Digte 1984-88*, dikt
* 2001 *Digte 1989-98*, dikt
* 2002 *Hvalerne i Paris*, dikt
* 2004 *Hengivelsen*, roman / Norsk oversettelse: *Å gi seg bort* (2005)
* 2006 *Tarkovskijs heste*, dikt
* 2007 *Springet over skyggen*, dikt i samling

## Priser og utmerkelser (utvalg)

## Referanser


## Eksterne lenker
* 
* 
*  Pia Tafdrups offisielle nettsted
*  Pia Tafdrup hos litteratursiden.dk (biografi, interview, mm)
*  Jacob Holdt om Pia Tafdrup (fotografier, reise, mm)
Rye House-komplottet

**Rye House-komplottet** i 1683 var en plan om å myrde Karl II av England og hans bror og arving James, hertug av York.

Etter gjeninnføringen av monarkiet i 1660 bekymret mange seg over det nære forholdet mellom kongen og Ludvig XIVs Frankrike og andre katolske monarker. Anti-katolske holdninger var meget utbredt, og man fokuserte sterkt på arverekkefølgen. Selv om Karl II var protestant, var det kjent at hans bror hadde katolske sympatier. I 1670 ble frykten for å få en katolsk tronarving realisert da James annonserte at han ville konvertere til katolisismen. 

I 1681 forsøkte parlamentet å vedta en lov som ekskluderte James fra arverekken. Karl utmanøvrerte sine motstandere, og oppløste parlamentet for siste gang i sin regjeringstid. Dermed hadde ikke motstanderne tilgang til lovlige midler, og konspirasjon oppsto raskt. 

Planen har navn etter Rye House i Hoddesdon, Hertfordshire. Eieren av herregården var en kjent republikaner, Richard Rumbold. Tanken var å skjule 100 menn på eiendommen, og overfalle kongen og hertugen mens de var på vei tilbake fra hesteveddeløpene i Newmarket.

Reisen skulle finne sted 1. april 1683, men 22. mars brøt det ut en stor brann i byen, og halve byen ble ødelagt. Løpet ble derfor avlyst, og kongen og hertugen dro tilbake til London før det var planlagt. Dermed fant angrepet aldri sted. 

Opplysninger om komplottet begynte å lekke ut, og kongen handlet raskt. Flere parlamentsmedlemmer og adelsmenn ble arrestert, og blant de som ble henrettet var William Russell og Algernon Sydney. Jarlen av Shaftesbury kom seg unna og gikk i eksil. 

Enkelte historikere mener at komplottet for det meste var uttenkt av Karl II og hans støttespillere for å kunne kvitte seg med sine sterkeste rivaler. Bevisene i rettssakene var svært svake.
Hoddesdon

**Hoddesdon** er en by i kommunen (borough) Broxbourne i grevskapet Hertfordshire i England. Den er beliggende i dalen Lea Valley. Den er lokalisert 6&nbsp;km sørøst for Hertford, 8&nbsp;km nord for Waltham Cross, og 18&nbsp;km sørvest for Bishop's Stortford.

Byen oppsto rundt en skysstasjon på veien mellom Cambridge og London. På 1700-tallet kunne mer enn 35 vogner stoppe i byen hver dag. I dag blir byen betjent av Rye House jernbanestasjon og den nærliggende jernbanestasjonen i Broxbourne. Byen hadde en befolkning på 36 883 innbyggere i 1991, men har siden hatt en stødig vekst, og har i henhold til folketellingen i 2011 en befolkning på 42 253 innbyggere.

I 1683 var Hoddesdon sentrum for Rye House-komplottet, en plan om å myrde Karl II av England og hans bror hertugen av York.

På midten av 1900-tallet opplevde byen en oppgangsperiode på grunn av store grustak i området. Dette tok slutt allerede i 1970-årene, da det ikke var mer å hente ut. De kunstige sjøene som har oppstått i grustakene har blitt tatt i bruk som lokale fritidstilbud. Byen har noe lett industri, men er først og fremst en pendlerby for London.

## Referanser


## Eksterne lenker
* 
* Hoddesdon Society
Tristein

**Tristein** eller **Tristeinane**, også kalt **Lille Færder**, er en liten øygruppe i Ytre Oslofjord. Øygruppen er en del av Færder kommune i Vestfold fylke. Som navnet tilsier består øygruppen av tre små øyer. Færder fyr er plassert på den midterste av de tre øyene, som kalles Midtre Tristein. Allerede på 1700-tallet ble Midtre Tristein kalt for Lille Færder, bl.a. i det engelske sjøkartatlaset *The English Pilot* fra 1780. 

Ca 1,6 nautiske mil nord for Tristeinane ligger øya Store Færder. Denne huset i mange år, fram til ferdigstillelsen av Færder fyr, et kullfyrt kystfyr opprinnelig fra 1696. Dette ble nedlagt da Færder fyr ble satt i drift i 1857. Ruiner kan spores etter det gamle fyret. Det nye fyret på Midtre Tristein fikk navnet Færder fyr. I dag er det laget historiske stier på Store Færder, som man kan gå for å ta del av historien der.  

Tristeinane inngår i Færder nasjonalpark som ble opprettet i 2013.

## Se også
*Færder fyr
*Store Færder
Kyiv oblast

**Kyiv oblast** eller **Kiev oblast** (ukrainsk: Ки́ївська о́бласть – *Kyjivska oblast*) er et fylke (oblast) i den sentrale delen av Ukraina. Det har et areal på  og omkring 1,8 millioner innbyggere (2004). Forvaltningen har sete i byen Kyiv, selv om Kyiv er en selvstendig enhet. Fylket består av 25 kommuner (*rajon*). De største elvene er Dnipro, Ros og Prypjat.

Tsjernobyl ligger i den nordlige delen av provinsen; som følge av katastrofen ved atomkraftverket er de nordlige, sentrale og sørlige områdene delvis radioaktivt forurenset.

## Viktige byer i Kyiv oblast
* Bila Tserkva
* Berezan
* Boryspil
* Brovary
* Butsja
* Vasylkiv
* Irpin
* Perejaslav
* Prypjat (forlatt)
* Rzjysjtsjiv
* Slavutytsj
* Fastiv

## Administrativ inddeling
Der er 1182 bebodde områder, fordelt på 25 rajoner, tilsvarende norske kommuner, i Kyiv oblast:

## Referanser


## Eksterne lenker
*
Ben Affleck

**Benjamin Geza Affleck** (født 1972) er en amerikansk skuespiller. Han vokste opp i området rundt Boston, Massachusetts, og bor i Santa Monica i California.

## Liv og virke
Affleck ble tidlig skuespiller, og allerede som barn hadde han roller i TV-serier og filmer laget for TV. Etter å ha spilt i mange Kevin Smith filmer på nittitalet fikk han hovedrollen i filmen Chasing Amy fra 1997 som var det store gjennombruddet hans. Han ble for alvor kjent som en av de største skuespillerne i Hollywood da han og hans gode venn Matt Damon skrev manuskriptet til filmen *[[Den enestående Will Hunting]]* (1997), som de vant en Oscar for.

Sammen med Matt Damon og produsent Chris Moore har Affleck opprettet produksjonsselskapet LivePlanet. Dette selskapet har produsert de tre vennenes dokumentarprosjekt Project Greenlight.

I november 2002 bekreftet Affleck forlovelse med skuespilleren Jennifer Lopez. Han hadde da vært sammen med henne siden juli 2002. Forholdet og forlovelsen ble brutt i januar 2004.

Affleck har foruten *[[Den enestående Will Hunting]]* spilt i kjente som *[[Armageddon (film)|Armageddon]]* (1998), *[[Shakespeare in Love]]* (1998), *[[Pearl Harbor (film)|Pearl Harbor]]* (2001), *[[Changing Lanes]]* (2002), *[[The Sum of All Fears]]* (2002), *[[Daredevil]]* (2003), *[[Gigli]]* (2003), *[[Paycheck]]* (2003), *[[Jersey Girl]]* (2004), *[[Smokin' Aces]]* (2006), *[[Han er faktisk ikke interessert]]* (2009), *[[State of Play]]* (2009) og *[[The Town (2010 film)|The Town]]* (2010), som han også skrev og regisserte. Han har også regissert *[[Gone Baby Gone]]* (2007). I 2012 kom *[[Operasjon Argo]]*, som han både var regissør, manusforfatter og hovedrolleskuespiller i. I 2016 hadde Affleck regien og hovedrollen i ''Live by Night'', basert på romanen *[[Live by Night]]*. I 2016 fikk Affleck rollen som Batman, som han spilte i Batman v Superman: Dawn of Justice fra 2016, The Suicide Squad fra 2021 og Justice League.

## Ekteskap og barn
Den 7. mai 2005 bekreftet Afflecks kjæreste Jennifer Garner (kjent som Sidney Bristow fra TV-serien *[[Alias (TV-serie)|Alias]]*) at hun er gravid med parets første barn. Ben og Jennifer giftet seg 29. juni 2005. Den 1. desember 2005 ble parets første barn, Violet Anne Affleck, født i Los Angeles i California. Deres andre barn, Seraphina Rose Elizabeth, ble født 6. januar 2009.

## Referanser


## Eksterne lenker
*
Broxbourne

**Broxbourne** er et administrativt distrikt i Hertfordshire, England. Det ble opprettet 1. april 1974 ved at Hoddesdon og Cheshunt ble slått sammen.

Distriktet har et areal på 51,43 km² og hadde 93&nbsp;609 innbyggere i 2011.

## Steder i distriktet
*Cheshunt
*Hoddesdon

## Referanser


## Eksterne lenker
*
Tua Forsström

**Tua Birgitta Forsström** (født 2. april 1947 i Borgå i Östra Nyland) er en finsk lyriker som skriver på svensk.

Forsström har studert humaniora i Finland og USA. Med unntak av en periode som forlagsredaktør i Söderströms förlag i Helsingfors har hun arbeidet som forfatter på heltid.

Tua Forsström debuterte som forfatter med *En dikt om kärlek och annat* i 1972.
I tillegg til lyrikk har hun skrevet revyer, radioteater, kammerspill, kabareter og tekster for et oratorium og en kantate. Forsström blir regnet for å være en av de viktigste svenskspråklige lyrikerne i sin generasjon. 

I 1998 ble Forsström tildelt Nordisk råds litteraturpris for diktsamlingen *Efter att ha tillbringat en natt bland hästar*.

## Bibliografi
* 1972 *En dikt om kärlek och annat*
* 1974 *Där anteckningarna slutar*
* 1976 *Egentligen är vi mycket lyckliga*
* 1979 *Tallört*
* 1983 *September* 
* 1987 *Snöleopard*
* 1990 *Marianergraven*
* 1992 *Parkerna*
* 1997 *Efter att ha tillbringat en natt bland hästar*
* 2003 *Jag studerade en gång vid en underbar fakultet*, dikt i samling
* 2006 *Sånger*
* 2012 *En kväll i oktober rodde jag ut på sjön*
* 2018 *Anteckningar*

## Priser og utmerkelser (utvalg)

## Referanser


## Eksterne lenker
* 
* Tua Forsström hos Söderströms forlag